CELEX: E2004G0005
Language: el
Date: 2004-09-24 00:00:00
Title: Απόφαση της μόνιμης επιτροπής των Κρατών ΕΖΕΣ αριθ. 5/2004/SC, της 23ης Σεπτεμβρίου 2004, η οποία θεσπίζει αρχή επιμερισμού των δαπανών για το χρηματοδοτικό μηχανισμό ΕΟΧ

30.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 168/48
            
         ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΕΖΕΣ
   αριθ. 5/2004/SC
   της 23ης Σεπτεμβρίου 2004
   η οποία θεσπίζει αρχή επιμερισμού των δαπανών για το χρηματοδοτικό μηχανισμό ΕΟΧ
   Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί με το πρωτόκολλο για την προσαρμογή της συμφωνίας για τον Ευρωπαϊκό Οικονομικό Χώρο, στο εξής αναφερόμενη ως συμφωνία ΕΟΧ,
   τη συμφωνία σχετικά με τη συμμετοχή της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Δημοκρατίας της Σλοβακίας στον Ευρωπαϊκό Οικονομικό Χώρο, στο εξής αναφερόμενη ως συμφωνία για τη διεύρυνση του ΕΟΧ,
   το πρωτόκολλο αριθ. 38α για το χρηματοδοτικό μηχανισμό ΕΟΧ που προσετέθη στη συμφωνία ΕΟΧ με τη συμφωνία για τη διεύρυνση του ΕΟΧ,
   τη συμφωνία μεταξύ του Βασιλείου της Νορβηγίας και της Ευρωπαϊκής Κοινότητας σχετικά με τη θέσπιση νορβηγικού χρηματοδοτικού μηχανισμού για την περίοδο 2004-2009,
   την απόφαση της μόνιμης επιτροπής των χωρών ΕΖΕΣ αριθ. 4/2003/SC της 4ης Δεκεμβρίου 2003 για τη σύσταση προσωρινής επιτροπής χρηματοδοτικού μηχανισμού ΕΟΧ,
   τη συμφωνία της μόνιμης επιτροπής των χωρών ΕΖΕΣ αριθ. 4/2004/SC της 3ης Ιουνίου 2004 για τη σύσταση επιτροπής χρηματοδοτικού μηχανισμού,
   ΑΠΟΦΑΣΙΣΕ ΤΑ ΕΞΗΣ:
   Άρθρο 1
   Οι συνεισφορές των κρατών μελών ΕΟΧ ΕΖΕΣ στο χρηματοδοτικό μηχανισμό ΕΟΧ για την περίοδο 2004-2009 πρόκειται να καθοριστούν στη βάση του παραρτήματος που επισυνάπτεται στην παρούσα απόφαση.
   Άρθρο 2
   Η παρούσα απόφαση τίθεται άμεσα σε ισχύ.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 23 Σεπτεμβρίου 2004.
      
         
            Για τη μόνιμη επιτροπή
         
         
            Ο πρόεδρος
         
         Kjartan JÓHANNSSON
         
             Ο γενικός γραμματέας
         
         William ROSSIER
      
   
   ΠΑΡΑΡΤΗΜΑ
   ΤΕΧΝΙΚΗ ΠΕΡΙΓΡΑΦΗ ΤΟΥ ΕΠΙΜΕΡΙΣΜΟΥ ΤΩΝ ΔΑΠΑΝΩΝ ΤΟΥ ΧΡΗΜΑΤΟΔΟΤΙΚΟΥ ΜΗΧΑΝΙΣΜΟΥ ΕΟΧ ΓΙΑ ΤΗΝ ΠΕΡΙΟΔΟ 2004-2009
   
               1.
            
            
               Οι συνεισφορές των κρατών μελών ΕΟΧ ΕΖΕΣ στο χρηματοδοτικό μηχανισμό ΕΟΧ πρέπει να βασίζονται στο ακαθάριστο εγχώριο προϊόν (ΑΕΠ) για τα τρία πιο πρόσφατα έτη για τα οποία υπάρχουν διαθέσιμα δεδομένα. Για κάθε κράτος μέλος ΕΟΧ ΕΖΕΣ, το μερίδιο που πρέπει να εφαρμόζεται για το οικονομικό έτος t, πρέπει να υπολογίζεται σύμφωνα με τον ακόλουθο τύπο:
               Μερίδιο (t) = ((ΑΕΠ(t-4)/ΑΕΠΕΖΕΣ
                  (t-4)) + (ΑΕΠ(t-3)/ΑΕΠΕΖΕΣ
                  (t-3)) + (ΑΕΠ(t-2)/ΑΕΠΕΖΕΣ
                  (t-2))) : 3
            
         
               2.
            
            
               Στο συγκεκριμένο τύπο, το ΑΕΠΕΖΕΣ δηλώνει το συνολικό ΑΕΠ των κρατών μελών ΕΟΧ ΕΖΕΣ ενώ το ΑΕΠ δηλώνει το ΑΕΠ του συγκεκριμένου κράτους μέλους ΕΟΧ ΕΖΕΣ.
            
         
               3.
            
            
               Η συμμετοχή ενός μεμονωμένου κράτους μέλους ΕΟΧ ΕΖΕΣ σε κάθε ένα από τα πέντε ετήσια τμήματα του χρηματοδοτικού μηχανισμού αντιστοιχεί τοιουτοτρόπως στο μερίδιο ΑΕΠ αυτού του κράτους στο συνολικό ΑΕΠ των κρατών μελών ΕΟΧ ΕΖΕΣ, σαν μέσος όρος των τριών πλέον πρόσφατων ετών για τα οποία υπάρχουν διαθέσιμα στοιχεία.
            
         
               4.
            
            
               Τα δεδομένα για το ΑΕΠ εκδίδονται από τα εθνικά στατιστικά ιδρύματα των κρατών μελών ΕΟΧ ΕΖΕΣ.
            
         
               5.
            
            
               Οι συνεισφορές εκφράζονται σε ευρώ.
            
         
               6.
            
            
               Τα στοιχεία ΑΕΠ για το Λιχτενστάιν, το οποίο δεν παρέχει επισήμως τέτοια δεδομένα, θα υπολογίζονται διαιρώντας το ΑΕΠ για την Ελβετία με τον πληθυσμό της Ελβετίας και πολλαπλασιάζοντας το αποτέλεσμα με τον πληθυσμό του Λιχτενστάιν.
            
         
               7.
            
            
               Τα δεδομένα για το ΑΕΠ στα οποία θα στηριχθούν οι συνεισφορές για ένα συγκεκριμένο έτος t εκδίδονται μέχρι την 1η Φεβρουαρίου του ιδίου έτους και αφορούν τα έτη t-4, t-3 και t-2.